RÅDETS FØRSTEBEHANDLINGSHOLDNING (EU) Nr. 1/2013

med henblik på vedtagelse af Europa-Parlamentets og Rådets forordning om ændring af bilag I til Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger

Vedtaget af Rådet den 11. december 2012

2013/C 39 E/01

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 2,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

efter den almindelige lovgivningsprocedure (1), og

ud fra følgende betragtninger:

Afslutningen af forhandlingerne om aftalerne med Antigua og Barbuda, Commonwealth of the Bahamas, Barbados, Belize, Republikken Botswana, Republikken Burundi, Republikken Cameroun, Unionen Comorerne, Republikken Côte d'Ivoire, Commonwealth of Dominica, Den Dominikanske Republik, Republikken Fiji, Republikken Ghana, Grenada, Den Kooperative Republik Guyana, Republikken Haiti, Jamaica, Republikken Kenya, Kongeriget Lesotho, Republikken Madagaskar, Republikken Mauritius, Republikken Mozambique, Republikken Namibia, Den Uafhængige Stat Papua Ny Guinea, Republikken Rwanda, Føderationen Saint Kitts og Nevis, Saint Lucia, Saint Vincent og Grenadinerne, Republikken Seychellerne, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe førte til, at de blev optaget i bilag I til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (2) .

Følgelig bør bilag I til forordning (EF) nr. 1528/2007 ændres for at fjerne disse lande fra bilaget, jf. forordningens artikel 2, stk. 3, særlig litra b).

Med henblik på at sikre, at disse lande hurtigt kan genindsættes i bilag I til forordning (EF) nr. 1528/2007, i det øjeblik de har truffet de nødvendige foranstaltninger til at ratificere deres respektive aftaler, og indtil ikrafttræden deraf, bør beføjelsen til at vedtage retsakter delegeres til Kommissionen i overensstemmelse med artikel 290 i traktaten om Den Europæiske Unions funktionsmåde for at genindsætte de lande, der er fjernet fra bilag I til forordning (EF) nr. 1528/2007 ved nærværende forordning. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau. Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet —

VEDTAGET DENNE FORORDNING:

Artikel 1

I forordning (EF) nr. 1528/2007 foretages følgende ændringer:

5. En delegeret retsakt vedtaget i henhold til artikel 2a træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet eller Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.

2. Beføjelsen til at vedtage delegerede retsakter jf. artikel 2a tillægges Kommissionen for en ubegrænset periode fra den … (4) .

Kommissionen tillægges beføjelse til at vedtage delegerede retsakter i overensstemmelse med artikel 2b for at ændre bilag I til nærværende forordning ved at genindsætte de regioner eller stater fra gruppen af AVS-stater, som blev fjernet fra nævnte bilag ved Europa-Parlamentets og Rådets forordning (EU) nr. …/… (3) , og som siden det tidspunkt har truffet de nødvendige foranstaltninger til at ratificere deres respektive aftaler, efter at de blev fjernet fra nævnte bilag.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2014.

(1) Europa-Parlamentets holdning af 13.9.2012 (endnu ikke offentliggjort i EUT) og Rådets førstebehandlingsholdning af 11.12.2012. Europa-Parlamentets holdning af ….

(2) EUT L 348 af 31.12.2007, s. 1.

(3) EUT L …

(4) Dato for denne forordnings ikrafttræden.«

COMMONWEALTH OF THE BAHAMAS

RÅDETS BEGRUNDELSE

I. INDLEDNING

Den 30. september 2011 forelagde Kommissionen Rådet og Europa-Parlamentet sit forslag til Europa-Parlamentets og Rådets forordning om ændring af bilag I til Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger (1).

Europa-Parlamentet vedtog sin førstebehandlingsholdning og den dertil hørende lovgivningsmæssige beslutning på plenarmødet den 13. september 2012 (2).

Den 22. oktober 2012 nåede Rådet til politisk enighed om teksten til forslaget (3).

II. FORMÅL

Økonomiske partnerskabsaftaler er tænkt som instrumenter til fremme af regional integration og økonomisk udvikling i AVS-landene. De bygger på princippet om en asymmetrisk åbning af markederne og tilvejebringelsen af betydelige finansielle midler for at støtte reformer af den økonomiske politik i AVS-landene. Økonomiske partnerskabsaftaler erstatter den tidligere markedsadgangsordning med unilaterale præferencer for AVS-landene som følge af WTO-undtagelsens udløb den 31. december 2007.

Ved udgangen af 2007 var det muligt at parafere en række økonomiske partnerskabsaftaler, og den 20. december 2007 vedtog Rådet forordning (EF) nr. 1528/2007, der fastlagde EU's importordning for de lande i Afrika, Vestindien og Stillehavet, der havde forhandlet, men endnu ikke undertegnet og ratificeret økonomiske partnerskabsaftaler. Formålet, med forordningen var at undgå en afbrydelse af samhandelen, mens landene i Afrika, Vestindien og Stillehavet arbejdede sig hen imod en ratificering af aftalerne. I 2011 havde 18 lande imidlertid enten ikke undertegnet deres aftale eller anvendte den stadig ikke. I lyset af denne udvikling og i et forsøg på at komme ud af forhandlingsdødvandet vedtog Kommissionen den 30. september 2011 et forslag til Europa-Parlamentets og Rådets forordning om ændring af bilag I til Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger. I henhold til kriterierne i artikel 2, stk. 3, i Rådets forordning (EF) nr. 1528/2007 bør handelspræferencerne for disse lande ikke længere opretholdes. Udkastet til forordning tilsigter en ændring af listen over lande, der nyder godt af handelspræferencer i medfør af forordning (EF) nr. 1528/2007, idet de lande, der endnu ikke har taget de nødvendige skridt til at ratificere den økonomiske partnerskabsaftale med EU, fjernes.

III. ANALYSE AF RÅDETS FØRSTEBEHANDLINGSHOLDNING

Generelt

Rådet støtter Kommissionens forslag med en teknisk tilpasning vedrørende optagelse af Zimbabwe i bilag I til Rådets forordning (EF) nr. 1528/2007. På det tidspunkt, hvor Kommissionen fremlagde sit forslag, havde 18 lande, herunder Republikken Zimbabwe, ikke taget de fornødne skridt til at ratificere de økonomiske partnerskabsaftaler. I foråret 2012 meddelte Zimbabwe imidlertid deponering af ratifikationsinstrumentet vedrørende interimsaftalen om økonomisk partnerskab.

Europa-Parlamentets ændringer

Den 13. september 2012 vedtog Europa-Parlamentet sin førstebehandlingsholdning, som indførte en ændring om at udskyde forordningens ikrafttrædelsesdato til den 1. januar 2016 i stedet for den 1. januar 2014. Rådet er enigt med Kommissionen i, at den oprindeligt foreslåede tidsplan giver potentielt berørte lande tid til at gennemføre en økonomisk partnerskabsaftale og således bevare deres nuværende adgang til EU. Rådet kan derfor ikke acceptere ændring 4.

Hvad angår de beføjelser, Kommissionen tillægges, har Europa-Parlamentet understreget behovet for at blive behørigt inddraget i udarbejdelsen og gennemførelsen af delegerede retsakter ved at begrænse delegationen af de beføjelser, Kommissionen tillægges, i en periode på fem år, og anmode Kommissionen om at udarbejde en rapport vedrørende delegationen af beføjelser senest ni måneder inden udløbet af denne femårsperiode. Europa-Parlamentet foreslår, at delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode. Europa-Parlamentet foreslår også, at Europa-Parlamentet og Rådet får fire måneder (i stedet for to) til at gøre indsigelse mod en delegeret retsakt. Rådet tilslutter sig Kommissionens tilgang vedrørende de beføjelser, Kommissionen tillægges, og kan derfor ikke acceptere ændring 1-3.

IV. KONKLUSION

Rådet glæder sig over og støtter Kommissionens forslag, som det anser for nyttigt og hensigtsmæssigt, og kan acceptere det med en teknisk tilpasning, der afspejler optagelsen af Zimbabwe i bilag I til Rådets forordning (EF) nr. 1528/2007. Rådet mener, at dets førstebehandlingsholdning udgør en afbalanceret pakke. Det ser frem til konstruktive drøftelser med Europa-Parlamentet under andenbehandlingen, så denne forordning snart kan vedtages.

(1) Dok. 15025/11 ACP 188 WTO 338 UD 244 CODEC 1583.

(2) P7_TA-PROV(2012)0342.

(3) Dok. 14646/12 ACP 195 WTO 322 UD 242 CODEC 2310.